Kotbusas
Kotbusas (vok. Cottbus, žem. sorb. Chóśebuz) − miestas Vokietijoje, Brandenburge, 125 km į pietryčius nuo Berlyno, prie Šprė upės. Įsikūrę Vattenfall Europe AG, ABB, Deutsche Bahn AG padaliniai. Veikia chemijos, vaistų pramonė, architektūros firmos. Apylinkėse veikia keletas didelių elektrinių – „Schwarze Pumpe“ (1600 MW), „Boxberg“ (1900 MW) ir „Jänschwalde“ (3000 MW). Nuo 1991 m. mieste veikia Brandenburgo technikos universitetas – jauniausias technikos universitetas Vokietijoje. Lužicos taikomųjų mokslų aukštoji mokykla, Fraunhoferio tyrimų institutas. Miestas įeina į Sorbų gyvenamąją sritį, be vokiečių kalbos, oficiali yra ir žemutinių sorbų kalba.